DEMCO วิ่งแรง 4% เก็งฯ ผลงานปีนี้โตสดใส จ่อเซ็นงานใหม่ 1.9 พันลบ.
DEMCO วิ่งแรง 4% เก็งฯ ผลงานปีนี้โตสดใส จ่อเซ็นงานใหม่ 1.9 พันลบ. ล่าสุดอยู่ที่ 3.42 บาท บวก 0.12 บาท หรือ 3.64% มูลค่าซื้อขาย 8.63 ล้านบาท
DEMCO วิ่งแรง 4% เก็งฯ ผลงานปีนี้โตสดใส จ่อเซ็นงานใหม่ 1.9 พันลบ. ล่าสุดอยู่ที่ 3.42 บาท บวก 0.12 บาท หรือ 3.64% มูลค่าซื้อขาย 8.63 ล้านบาท
30 มี.ค. 2564

ผู้สื่อข่าวรายงานว่า ราคาหุ้น บริษัท เด็มโก้ จำกัด (มหาชน) หรือ DEMCO ล่าสุด ณ เวลา 10.08 น. อยู่ที่ 3.42 บาท บวก 0.12 บาท หรือ 3.64% สูงสุดที่ 3.42 บาท ต่ำสุดที่ 3.32 บาท ด้วยมูลค่าซื้อขาย 8.63 ล้านบาท

สำหรับปัจจัยที่ส่งผลให้ราคาหุ้นปรับตัวเพิ่มขึ้น คาดว่ามาจากแนวโน้มผลประกอบการช่วงปี 2564 ที่คาดการณ์ว่าจะเติบโตดีกว่าปี 2563 จากที่ปัจจุบันบริษัทมีงานในมือ (Backlog) อยู่ที่ประมาณ 3,465 ล้านบาท โดยคาดจะสามารถรับรู้รายได้ในปีนี้กว่า 2,000 ล้านบาท อีกทั้งยังมีรอเซ็นสัญญาประมาณ 1,900 ล้านบาท
โดยนายพงษ์ศักดิ์ ศิริคุปต์ ประธานเจ้าหน้าที่บริหาร DEMCO เปิดเผยว่า แนวโน้มผลการดำเนินงานในปี 2564 (ปีนี้) บริษัทคาดรายได้จะเติบโตกว่าปีก่อน ที่มีรายได้อยู่ที่ 2,497.12 ล้านบาท เนื่องจากปัจจุบันบริษัทมีงานในมือรอรับรู้รายได้ (Backlog) อยู่ที่ 3,465.83 ล้านบาท ซึ่งคาดจะสามารถส่งมอบงานได้ตามแผน โดยจะรับรู้รายได้ในปีนี้กว่า 2,000 ล้านบาท และจะทยอยรับรู้รายได้ในปี 2565 ประมาณ 1,400 ล้านบาท
“แนวโน้มผลการดำเนินงานในปีนี้น่าจะเติบโตกว่าปีก่อน จากงานในมือที่มีและมีโอกาสคว้างานใหม่เพิ่มเติม โดยปัจจุบันมีงานรอเซ็นสัญญาประมาณ 1,900 ล้านบาท รวมไปถึงการควบคุมต้นทุนค่าใช้จ่ายได้อย่างมีประสิทธิภาพ ถือเป็นอีกปัจจัยหนุนที่สำคัญ ที่ทำให้รายได้และกำไรกลับมาเติบโตอย่างมั่นคง ถือว่าปีนี้จะเข้าสู่การเติบโตรอบใหม่ หลังจากปีก่อนได้รับผลกระทบจากสถานการณ์การแพร่ระบาดไวรัสโควิด-19 ทำให้การส่งมอบงานมีความล่าช้า” นายพงษ์ศักดิ์ กล่าว